**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Návrh nariadenia vlády Slovenskej republiky, ktorým sa ustanovuje výška sadzby na jednu hodinu osobnej asistencie a výška peňažného príspevku na opatrovanie.  |
| **Predkladateľ (a spolupredkladateľ)** |
| Ministerstvo práce, sociálnych vecí a rodiny Slovenskej republiky |
| **Charakter predkladaného materiálu** |    Materiál nelegislatívnej povahy |
|  ☒  Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** | 1.4. až 5.4.2019 |
| **Predpokladaný termín predloženia na MPK\*** |  9. apríl 2019 |
| **Predpokladaný termín predloženia na Rokovanie vlády  SR\*** |  29. máj 2019  |

|  |
| --- |
| **2.  Definícia problému** |
|   Návrhom nariadenia vlády Slovenskej republiky sa navrhuje zvýšiť sadzbu na jednu hodinu osobnej asistencie podľa § 22 ods. 9 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Sadzba na jednu hodinu osobnej asistencie je stanovená na účely výpočtu výšky peňažného príspevku na osobnú asistenciu. Súčasne sa navrhuje zvyšovať výšky peňažného príspevku na opatrovanie podľa § 40 ods. 7 až 10 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Uvedený § 40 v ods. 7 až 10 stanovuje základné výšky peňažného príspevku na opatrovanie v závislosti od toho, či opatrovanie vykonáva fyzická osoba, ktorá poberá niektorú zo zákonom ustanovených dôchodkových dávok, resp. ju nepoberá (v tzv. produktívnom veku), v závislosti od počtu opatrovaných fyzických osôb s ťažkým zdravotným postihnutím a od rozsahu poskytovaného opatrovania. |
| **3.  Ciele a výsledný stav** |
|   Cieľom návrhu nariadenia vlády Slovenskej republiky je zvýšením sadzby na jednu hodinu osobnej asistencie a zvýšením základných výšok peňažného príspevku na opatrovanie zlepšiť podmienky pre osoby, ktoré poskytujú osobnú asistenciu alebo opatrujú fyzickú osobu s ťažkým zdravotným postihnutím, ktorá je odkázaná na pomoc inej fyzickej osoby.  |
| **4.  Dotknuté subjekty** |
|  Zákonom vymedzený okruh fyzických osôb s ťažkým zdravotným postihnutím, fyzických osôb poberajúcich peňažný príspevok na opatrovanie fyzických osôb vykonávajúcich osobnú asistenciu.  |
| **5.  Alternatívne riešenia** |
| Neboli posudzované alternatívne riešenia. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno            x  Nie |
| **7.  Transpozícia práva EÚ**  |
|  |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |        Pozitívne |        Žiadne |   x   Negatívne |
|  x    Áno |    Nie |    Čiastočne |
| **Vplyvy na podnikateľské prostredie**    z toho vplyvy na MSP |        Pozitívne |   x     Žiadne |      Negatívne |
|        Pozitívne |   x     Žiadne |      Negatívne |
| **Sociálne vplyvy** |   x     Pozitívne |      Žiadne |      Negatívne |
| **Vplyvy na životné prostredie** |        Pozitívne |   x     Žiadne |      Negatívne |
| **Vplyvy na informatizáciu** |        Pozitívne |   x     Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |   x     Žiadne |      Negatívne |
|        Pozitívne |   x     Žiadne |      Negatívne |

|  |
| --- |
| **10.  Poznámky** |
|  Zvýšenie peňažného príspevku na opatrovanie a zvýšenie sadzby na jednu hodinu osobnej asistencie bude mať pozitívny sociálny vplyv na fyzické osoby s ťažkým zdravotným postihnutím, ako aj fyzické osoby, ktoré ich opatrujú alebo im poskytujú osobnú asistenciu a súčasne bude mať negatívny vplyv na rozpočet verejnej správy. Návrh nebude mať vplyv na životné prostredie, vplyv na informatizáciu, podnikateľské prostredie, vplyv na služby verejnej správy pre občana ani na manželstvo, rodičovstvo a rodinu. |
|   11.  Kontakt na spracovateľa |
| michal.krivosik@employment.gov.skvlasta.golkovska@employment.gov.sk |
| **12.  Zdroje** |
| Informačný systém MPSVR SR RSD MIS |
| **13.  Stanovisko Komisie pre posudzovanie vybraných vplyvov z PPK** |
| Stanovisko komisie:K vplyvom na rozpočet verejnej správy Z materiálu vyplýva negatívny, rozpočtovo nezabezpečený vplyv na rozpočet verejnej správy v sume 17 249 678 eur v roku 2019, v sume 43 118 830 eur v roku 2020, v sume 44 990 801 eur v roku 2021 a v sume 46 277 897 eur v roku 2022, pričom v časti 2.1.1. sa uvádza, že kapitola MPSVR SR v rozpočte na roky 2019 až 2022 nemá zabezpečené krytie zvýšených výdavkov a bude požadovať pokryť vyčíslený vplyv na roky 2019 až 2022 v plnom rozsahu. S uvedeným rozpočtovo nekrytým vplyvom zásadne Komisia nesúhlasí. Predmetné výdavky Komisia žiada zabezpečiť v rámci limitu výdavkov kapitoly MPSVR SR na príslušný rozpočtový rok.Záver: Stála pracovná komisia na posudzovanie vybraných vplyvov vyjadruje **nesúhlasné stanovisko**s materiálom predloženým na predbežné pripomienkové konanie s odporúčaním na jeho dopracovanie podľa pripomienok.Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.Stanovisko predkladateľa: Pripomienka neakceptovaná. Pripomienka sa neakceptuje. Zvyšovanie uvedených peňažných príspevkov predstavuje verejný prísľub vlády Slovenskej republiky. Navrhované zvyšovanie vychádza z Programovým vyhlásením vlády Slovenskej republiky na roky 2016 – 2020 a je s ním súladné. |